1. pielikums

*Ēku tehniskā apsekošana Vienības gatvē 16, Brīvības ielā 191, Vestienas ielā 35*

**TEHNISKĀS APSEKOŠANAS UZDEVUMS**

**Pasūtītājs: Rīgas pašvaldības RP SIA “Rīgas satiksme” (turpmāk – pasūtītājs).**

Jāveic pielikumā Nr.2 norādīto pasūtītāja valdījumā esošu būvju periodisko tehnisko apsekošanu bez konstrukciju atsegumu veikšanas un padziļinātas tehniskās izpētes. Jāsagatavo tehniskās apsekošanas atzinumi atbilstoši MK 15.06.2021. noteikumu Nr. 384 “Būvju tehniskās apsekošanas būvnormatīvs LBN 405-21” (turpmāk – noteikumi) 10. punkta prasībām, novērtējot būvju faktisko tehnisko stāvokli. Atbilstoši secinājumiem, jāsagatavo priekšlikumi par konstatēto nepilnību novēršanu un projektēšanas uzdevuma izstrādei atjaunošanas/pārbūves būvprojektu izstrādei.

**Apsekošanas mērķis**

Būvju tehniskā stāvokļa noteikšana pārbaudes brīdī, būvju atbilstības Būvniecības likuma 9. pantā minētajām prasībām (mehāniskā stiprība un stabilitāte, ugunsdrošība, energoefektivitāte) noteikšana, pamatojoties uz vizuālu apsekošanu, bez konstrukciju nestspējas un siltumtehnisko aprēķinu veikšanas, būvju konstrukciju defektu un bojājumu apzināšana un datu apkopošana iekļaušanai projektēšanas uzdevumos būvju atjaunošanas/pārbūves būvprojektu izstrādei.

**Apsekošanas darbu apjoms**

Jāveic būvju pilna (visu būves daļu) tehniskā apsekošana, veicot vizuālu apsekošanu, un inženiertīklu vizuālā apsekošana. Ja apsekošanas laikā konstatē bojājumus, kas var ietekmēt būves noturību, mehānisko stiprību un stabilitāti, apsekošanas atzinumā jānorāda vietas, kur būtu lietderīgi veikt detalizētu/padziļinātu izpēti (konstrukciju atsegšanu, urbumu izveide, skatrakumi, zondāža, kontroles mēraparātu izmantošana, deformāciju novērtēšana, pārbaude ar kontrolnoslogošanu, materiālu pārbaude laboratorijās un/vai citas nepieciešamās pārbaudes), kā arī jānorāda iespējamās izpētes veidu un metodi.

**Apsekošana darbu termiņš**

Darbu izpildes termiņš – 1 (viens) mēnesis no līguma noslēgšana brīža.

**Apsekošanas rezultātā izstrādājamie materiāli/dokumenti**

Tehniskās apsekošanas atzinums, kurā ir iekļauts:

* konstrukciju apsekošanas kartogrammas (novietne, stāvu plāni, griezumi, fasādes), kas sagatavotas uz Pasūtītāja izsniegtās būvju kadastrālās uzmērīšanas lietas plāniem un norādītu konstatēto defektu konkrētu vietu (identificējamu);
* fotoattēli ar aprakstiem un komentāriem (būve, tās fragmenti, detaļas un raksturīgākie bojājumi,);
* teksta veidā sagatavoti priekšlikumi konstatēto defektu/bojājumu novēršanai un ieteikumi turpmākai ēkas ekspluatācijai, ņemot vērā konstatēto defektu/bojājumu nozīmīgumu un ietekmi uz konstrukcijām un to bojājumu rašanās cēloņiem.

Tehniskās apsekošanas ietvaros sagatavoto dokumentāciju jāiesniedz Būvniecības informācijas sistēmā (BIS), kā arī pasūtītājam 2 (divos) eksemplāros papīra formā un elektronisku kopiju uz datu nesēja (.docx, pdf un .xls formātos).

Ēku kadastrālās uzmērīšanas lietas pieejamas šeit: [Eku periodiska tehniska apsekosana](https://rigassatiksme-my.sharepoint.com/%3Af%3A/g/personal/imants_ziverts_rigassatiksme_lv/EnReB627d-ZKsw20hPNURgsBM-PEHGsIoo5379RUnCgfSw?e=HyAIAk)

1. pielikums

|  |
| --- |
| **Būvju saraksts. Tehniskā apsekošana** |
| Nr. | Ēkas nosaukums atbilstoši inventarizācijas lietai | Adrese | Kadastra Nr. |
| 1 | Administratīvā ēka | Vienības gatve 16 | 01000540001002 |
| 2 | Administratīvā ēka | Vestienas iela 35 | 01000710039024 |
| 3 | Administratīvā ēka | Brīvības iela 191 | 01000260126039 |